# DIRECŢIA GENERALĂ SECRETARIAT UNIVERSITATE

**HOTĂRÂREA NR. 10**

**A CONSILIULUI DE ADMINISTRAŢIE DIN DATA DE 29.03.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 29.03.2021, în baza Legii 55 privind unele măsuri pentru prevenirea și combaterea efectelor pandemiei de COVID-19 și a actelor normative ulterioare, hotărăşte:

**Art. 1.** Se aprobă suplimentarea posturilor scoase la concurs pentru cadrele didactice și de cercetare la Facultatea de Medicină

**Art. 2.** Se aprobă încheierea unui parteneriat cu Primăria Sectorului 4 și cu Ministerul Tineretului și Sportului pentru refacerea bazei sportive situată în Șoseaua Olteniței

**Art. 3.** Se aprobă numirea Doamnei Conf. Univ. Dr. Cristina Isabel Viorica Ghiță în calitate de coordonator la Biobază

**Art. 4.** Se aprobă numirea ca profesori asociați a Dlui. Prof. Univ. Dr. Liviu Klein și a Dlui. Prof. Univ. Dr. Săndică Eugen

**Art. 5.** Se aprobă suplimentarea cu 200000 lei, din fonduri proprii, a bugetului alocat de MEC pentru organizarea activităților extracurriculare din cadrul UMFCD

**Art. 6.** Se aprobă solicitarea formulată de Societatea Studențească de Chirurgie din România, privind alocarea spațiului din Cămin U4, camera 806, pentru sediul susnumitei asociații

**Art. 7.** Se aprobă solicitarea unui acord de principiu pentru un transfer la Institutul Medico-Militar a unei studente la buget anul I de la Facultatea de Medicină

**Art. 8.** Se aprobă modificarea organigramei Centrului de Inovație și E-Health prin înființarea Serviciului de Inovație și E-Health

**Art. 9.** Se aprobă înscrierea UMF ”Carol Davila”ca membru în Societatea Internațională de Telemedicină

**Art. 10.** Se aprobă acordarea creșterii salariale de până la 10% pentru personalul didactic,de până la 20% pentru personalul didactic-auxiliar și administrativ și de până 30% pentru personalul de conducere administrativ, din venituri proprii ale universității, pentru o perioadă de 3 luni, începând cu data de 01.04.2021

**Art. 11**. Se aprobă solicitarea de achiziție a serviciilor de expertiză pentru imobilul Rectoratului și al căminului E.

**Art. 12.** Se aprobă o solicitare de acordare a titlului de Doctor Honoris Causa Domnului Prof. Univ. Dr. Dobromir Dobrev, Director al Institutului de Farmacologie al Universității Duisburg-Essen.

**R E C T O R,**

Prof. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca Gavrilă